**Návrh**

**Zmluva o poskytovaní služby osvetlenia**

**uzatvorená v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov**

medzi

**Názov**: **Mestská časť Košice - Sever**

**Sídlo:** Festivalové námestie 2, 040 01 Košice

**V zastúpení:** Ing. František Ténai, MBA – starosta mestskej časti

**IČO:** 00 690 929

**DIČ:** 2020762964

**Bankové spojenie**: Prima banka a.s., Košice

**IBAN**: SK24 5600 0000 0005 6952 4001

**e-mail:** info@kosicesever.sk

**web:** https://www.kosicesever.sk/

 *(ďalej len ako „****Objednávateľ****“)*

**Obchodné meno:**

**Sídlo:**

**V zastúpení:**

**IČO:**

**DIČ:**

**IČ DPH:**

**Bankové spojenie:**

**IBAN:**

**Kontakt:**

*Zápis v registri:*

*(ďalej len ako „****Poskytovateľ****“)*

(spoločne aj ako „**Zmluvné strany**“)

**Článok I**

**Úvodné ustanovenia**

* 1. Zmluvné strany uzatvárajú túto zmluvu v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ZVO) na základe výsledku verejného obstarávania s názvom: „**Poskytovanie služby verejného osvetlenia MČ Košice - Sever, ulice Na stráni“.**
	2. Účelom tejto zmluvy je dohoda o stanovení technických, obchodných, prevádzkových, organizačných a iných podmienok spolupráce medzi Zmluvnými stranami v oblasti poskytovania služieb, ktoré sú predmetom tejto zmluvy, a ktoré bude v súlade s ustanoveniami tejto zmluvy realizovať Poskytovateľ v prospech Objednávateľa.
	3. Objednávateľ zabezpečuje verejné osvetlenie v Mestskej časti Košice - Sever, a to z titulu svojho postavenia ako samostatného samosprávneho územného celku v rámci plnenia si svojich povinností pri výkone samosprávy podľa všeobecne záväzných právnych predpisov.
	4. Poskytovateľ je obchodnou spoločnosťou podnikajúcou okrem iného aj v oblasti opravy a údržby, rekonštrukcie a montáže technických zariadení elektrických bez obmedzenia napätia. Poskytovateľ je osobou oprávnenou poskytovať služby, ktoré sú predmetom tejto zmluvy.
	5. Zmluvné strany uzatvárajú túto zmluvu za účelom zabezpečenia poskytovania služby osvetlenia MČ Košice - Sever, ulice Na stráni na technickej a prevádzkovej úrovni v zmysle tejto zmluvy a jej príloh.

**Článok II**

**Predmet zmluvy**

1. Poskytovateľ sa zaväzuje poskytovať pre Objednávateľa službu osvetlenia **MČ Košice-Sever, ulice Na stráni** a Objednávateľ sa zaväzuje za poskytnutú službu platiť dohodnutú cenu, a to za podmienok a spôsobom v tejto zmluve uvedených.
2. Poskytovateľ sa zaväzuje poskytovať Objednávateľovi komplexnú službu osvetlenia, spočívajúcu v montáži osvetľovacej sústavy, zabezpečení požadovanej technickej a prevádzkovej úrovne systému verejného osvetlenia vrátane zabezpečenia všetkých ostatných služieb a energií potrebných pre riadne fungovanie osvetlenia (ďalej len „Služba“).
3. Poskytovateľ sa zaväzuje poskytovať Objednávateľovi Službu v rozsahu danom najmä existujúcou sústavou elektrického vedenia nízkeho napätia v **MČ Košice-Sever, ulice Na stráni**, ktorej vlastníkom je prevádzkovateľ distribučnej siete. Bližšia technická špecifikácia Služby poskytovanej na základe tejto zmluvy vrátane počtu svietidiel, ich rozmiestnenia na podperných bodoch vo vlastníctve Poskytovateľa vrátane ďalších kvalitatívnych a kvantitatívnych parametrov je uvedená v Prílohách č. 1, 2 a 3 tejto zmluvy, ktoré sú neoddeliteľnou súčasťou tejto zmluvy. Zmluvné strany sa dohodli na regulácii príkonu sústavy osvetlenia v rozsahu 1825 hod/rok/50% príkonu, pri celkovom počte hodín svietenia 3900 hod/rok.
4. Objednávateľ berie na vedomie, že Poskytovateľ pri plnení predmetu tejto zmluvy nezodpovedá za plnenie povinnosti Objednávateľa pri zabezpečovaní verejnoprospešných služieb správy a údržby verejného osvetlenia v zmysle všeobecne záväzných právnych predpisov, najmä zákona č. 369/1990 Zb. o obecnom zriadení v znení neskorších predpisov.
5. Zmluvné strany sa dohodli, berú na vedomie a súhlasia s tým, že Poskytovateľ vykoná nevyhnutné technické opatrenia na sústave verejného osvetlenia a elektrickom vedení nízkeho napätia, potrebné pre riadne poskytovanie Služby v zmysle tejto zmluvy. Na tento účel sa Objednávateľ zaväzuje poskytnúť Poskytovateľovi nevyhnutnú súčinnosť.
6. Poskytovateľ nezodpovedá za nefunkčnosť sústavy verejného osvetlenia odo dňa účinnosti tejto zmluvy až do protokolárneho odovzdania Služby v zmysle článku III tejto zmluvy. Poskytovateľ sa zaväzuje oznámiť Objednávateľovi začatie realizácie technických opatrení potrebných pre riadne poskytovanie Služby. Poskytovateľ sa ďalej zaväzuje vykonávať technické opatrenia potrebné pre riadne poskytovanie Služby tak, aby funkčnosť jestvujúcej sústavy verejného osvetlenia bola obmedzená iba v nevyhnutnej miere.
7. Sústavou osvetlenia sa na účely tejto zmluvy rozumejú technické zariadenia umiestnené spravidla na podperných bodoch elektrického vedenia nízkeho napätia alebo samostatných podperných bodoch osvetľovacej sústavy, pozostávajúce najmä zo svetelného zdroja, nosného zariadenia (výložník), vodiča verejného osvetleniaa ďalšieho príslušenstva. Špecifikácia jednotlivých prvkov sústavy osvetlenia je uvedená v Prílohe č. 1. Sústava osvetlenia je vo vlastníctve Poskytovateľa..

**Článok III**

**Trvanie Zmluvy**

1. Táto zmluva sa uzatvára na dobu určitú v trvaní 10 rokov, ktorá začína plynúť odo dňa začiatku poskytovania služby. Začiatok poskytovania služby nastane v deň protokolárneho uvedenia sústavy osvetlenia do prevádzky. Zmluva sa stane platnou v deň jej podpisu oprávnenými zástupcami oboch Zmluvných strán a účinnou dňom nasledujúcim po dni jej zverejnenia na webovom sídle Objednávateľa.
2. Nakoľko je Objednávateľ povinnou osobou v zmysle zákona č. 211/2000 Z. z. o slobodnom prístupe k informáciám v platnom znení, Zmluvné strany sú oboznámené s tým, že táto zmluva nadobudne účinnosť dňom nasledujúcim po dni jej zverejnenia v zmysle platných predpisov. Objednávateľ sa zaväzuje, že bezodkladne po nadobudnutí platnosti tejto zmluvy zabezpečí jej zverejnenie a upovedomí o tom Poskytovateľa, inak zodpovedá za to, že táto zmluva nenadobudne účinnosť.
3. Poskytovateľ sa zaväzuje uviesť do prevádzky sústavu osvetlenia **najneskôr do 8 týždňov** (doplní uchádzač) **od účinnosti tejto zmluvy**. Deň protokolárneho uvedenia sústavy osvetlenia do prevádzky sa zároveň považuje za deň začiatku poskytovania Služby podľa tejto zmluvy. Protokol o uvedení sústavy osvetlenia do prevádzky podpíšu obe Zmluvné strany.
4. Poskytovateľ sa zaväzuje po vykonaní nevyhnutných technických opatrení potrebných pre zriadenie a poskytovanie Služby, bez zbytočného odkladu vyzvať Objednávateľa k protokolárnemu uvedeniu sústavy osvetlenia do prevádzky a prevzatiu Služby. Objednávateľ sa zaväzuje zúčastniť sa protokolárneho uvedenia sústavy osvetlenia do prevádzky a prevziať Službu v súlade s pokynmi Poskytovateľa, ktoré budú obsahom výzvy v zmysle prvej vety tohto bodu.
5. Zmluvné strany sa zaväzujú poskytnúť si nevyhnutnú súčinnosť pri uvedení sústavy osvetlenia do prevádzky.
6. V prípade, že by Objednávateľ bez uvedenia dôvodu neposkytol dostatočnú súčinnosť pri preberaní Služby na základe výzvy doručenej od Poskytovateľa, má Poskytovateľ právo odstúpiť od zmluvy a Objednávateľ sa zaväzvuje uhradiť Poskytovateľovi všetky náklady vynaložené v súvislosti s realizáciou technických prípravných opatrení.
7. Túto zmluvu je možné ukončiť výpoveďou ktoroukoľvek zo zmluvných strán. Výpoveď musí byť písomná. Výpovedná lehota je tri mesiace a začína plynúť prvým dňom mesiaca nasledujúcim po jej doručení druhej strane. Zmluva zanikne uplynutím výpovednej lehoty.
8. Zmluvné strany sa dohodli, že túto zmluvu možno ukončiť výpoveďou najskôr po uplynutí desiatich rokov odo dňa začiatku poskytovania Služby v zmysle bodu 3.3 tejto zmluvy.
9. Objednávateľ má právo odstúpiť od zmluvy v prípade , že:
* Poskytovateľ stratí oprávnenie podnikať
* Bude na majetok Poskytovateľa vyhlásený konkurz
* Poskytovateľ vstúpi do reštrukturálizácie

Odstúpenie je účinné jeho doručením druhej zmluvnej strane. V prípade odstúpenia od zmluvy podľa

tohto bodu, Objednávateľ má právo na odkúpenie sústavy osvetlenia v rozsahu podľa tejto zmluvy od

Poskytovateľa, a to za cenu určenú súdnoznaleckým posudkom. Poskytovateľ nemá právo na zmluvnú

pokutu vo výške zodpovedajúcej cene Služby za obdobie od ukončenia trvania tejto Zmluvy do konca

doby uvedenej v bode 3.8.

**Článok IV**

**Platobné a fakturačné podmienky**

1. Objednávateľ a Poskytovateľ sa v súlade so zákonom č. 18/1996 Z. z. o cenách v znení neskorších predpisov dohodli na cene za poskytnutie Služby vo výške...... EUR/mesačne (slovom ...........eur a .............. centov mesačne) bez DPH. K cene bude fakturovaná DPH v zmysle zákona č. 222/2004 Z. z. o dani z pridanej hodnoty v znení neskorších predpisov.
2. Poskytovateľ má právo jednostranným právnym úkonom vo forme oznámenia zvýšiť výšku ceny uvedenú v bode 4.1 tohto článku každoročne o mieru ročnej inflácie. Mierou ročnej inflácie sa pre potreby tejto zmluvy rozumie Harmonizovaný index spotrebiteľských cien (HICP) predchádzajúceho roka. Po doručení oznámenia sa Objednávateľ zaväzuje akceptovať výšku ceny Služby a takto zvýšenú cenu platiť v lehotách uvedených v tomto článku. Poskytovateľ je oprávnený takto jednostranne zvýšiť cenu Služby až po uplynutí kalendárneho roka nasledujúceho po roku, v ktorom táto zmluva nadobudla platnosť a účinnosť.
3. Zmluvné strany sa dohodli, že cenu za poskytnutie Služby bude Objednávateľ platiť Poskytovateľovi mesačne na základe faktúry vystavenej Poskytovateľom. Poskytovateľ vystaví faktúru vždy najneskôr k pätnástemu dňu príslušného kalendárneho mesiaca. Poskytovateľ bude fakturovať Objednávateľovi cenu za poskytnutie Služby v zmysle bodu 4.1. Splatnosť faktúry je 15 dní odo dňa jej doručenia Objednávateľovi.
4. V prípade začiatku doby poskytovania Služby v priebehu kalendárneho mesiaca, bude Objednávateľovi za poskytovanie Služby v prvom kalendárnom mesiaci doby poskytovania Služby fakturovaná alikvotná časť mesačnej ceny za poskytovanie Služby.
5. V prípade ukončenia trvania tejto zmluvy v priebehu kalendárneho mesiaca bude Objednávateľovi fakturovaná alikvotná časť mesačnej ceny za poskytovanie Služby. Pri ukončení trvania zmluvy Poskytovateľ vystaví a doručí faktúru Objednávateľovi do 15 dní odo dňa ukončenia trvania tejto zmluvy.
6. Pre účely tejto zmluvy sa alikvotná časť mesačnej ceny za poskytovanie Služby vypočíta ako 1/30 mesačnej splátky za každý aj začatý deň poskytovania Služby.
7. V prípade omeškania Objednávateľa so zaplatením ceny Služby, vznikne Poskytovateľovi nárok na úrok z omeškania vo výške 0,04 % z dlžnej sumy, a to za každý aj začatý deň omeškania. Za splnenie peňažného záväzku Objednávateľa sa rozumie pripísanie celej sumy zodpovedajúcej cene za poskytnutie Služby v plnej výške podľa bodu 4.1 na účet poskytovateľa.
8. V prípade omeškania Poskytovateľa s odstraňovaním porúch poskytovanej Služby v zmysle Prílohy č. 3 tejto zmluvy, vznikne Objednávateľovi nárok na zmluvnú pokutu vo výške 0,04 % zo sumy uvedenej v bode 4.1 bez DPH, a to za každý aj začatý deň omeškania.
	1. Za deň úhrady ceny Služby sa považuje pripísanie celej predmetnej dlžnej sumy na bankový účet Poskytovateľa uvedený v záhlaví tejto zmluvy. V prípade, že na faktúre bude uvedené iné číslo účtu Poskytovateľa, prednosť má to číslo účtu uvedené na faktúre. Ak posledný deň lehoty splatnosti pripadne na sobotu, nedeľu alebo deň pracovného pokoja, je posledným dňom lehoty splatnosti najbližší nasledujúci pracovný deň.
	2. Výšku ceny dohodnutej v bode 4.1 tejto zmluvy je možné meniť na základe dohody zmluvných strán, a to formou písomných dodatkov, v závislosti od dohodnutých technických parametrov poskytovanej Služby. Ustanovenie bodu 4.2 týmto nie je dotknuté.
	3. Poskytovateľ sa zaväzuje predložiť Objednávateľovi najneskôr 6 mesiacov pred uplynutím doby vedenej v bode 3.8 tejto zmluvy kvalifikovanú ponuku pre poskytovanie Služby v rozsahu a za podmienok upravených v tejto zmluve pre obdobie ďalších 10 rokov po uplynutí lehoty uvedenej v bode 3.8 tejto zmluvy.

**Článok V**

**Práva a povinnosti zmluvných strán**

**A) Povinnosti Poskytovateľa:**

1. Poskytovateľ je povinný prevádzkovať a udržiavať sústavu osvetlenia s odbornou starostlivosťou a v súlade s ustanoveniami tejto zmluvy, tak aby bolo zabezpečené riadne plnenie záväzkov vyplývajúcich z tejto zmluvy.
2. Za účelom udržiavania sústavy osvetlenia v zodpovedajúcom technickom stave je Poskytovateľ povinný priebežne zabezpečovať prípadné odstránenie nefunkčnosti jednotlivých prvkov sústavy verejného osvetlenia, a to za podmienok v tejto zmluve uvedených (vrátane jej príloh). Na tento účel je Objednávateľ povinný poskytnúť Poskytovateľovi potrebnú súčinnosť. Podrobnosti týkajúce sa podmienok a lehôt na odstránenie nedostatkov služieb poskytovaných podľa tejto zmluvy sú uvedené v Prílohe č. 3. Poskytovateľ nie je povinný odstraňovať nefunkčnosť jednotlivých prvkov sústavy osvetlenia, ak dôjde k ich opakovanému poškodeniu alebo zničeniu spôsobenému konaním tretích osôb (napr. vandalizmus). Ustanovenie predchádzajúcej vety nemá vplyv na výšku fakturovanej ceny za poskytnutie Služby podľa článku IV tejto zmluvy. Zmluvné strany sa zaväzujú vyvinúť maximálne úsilie a poskytnúť si nevyhnutnú súčinnosť s cieľom zabráneniu opakovanému poškodzovaniu jednotlivých prvkov osvetľovacej sústavy.
3. Poskytovateľ sa zaväzuje pre účely tejto zmluvy zabezpečiť vo vlastnom mene a na vlastné náklady pripojenie odberného miesta sústavy osvetlenia do distribučnej sústavy vrátane elektrickej energie.

**B) Povinnosti Objednávateľa:**

1. Objednávateľ sa zaväzuje, že ukončí platnosť všetkých zmlúv s tretími osobami, na základe ktorých tieto osoby uskutočňujú pre Objednávateľa plnenia, ktoré sú predmetnom tejto zmluvy, najmä prevádzku a údržbu sústavy verejného osvetlenia v **MČ Košice - Sever, ulice Na stráni.** Pred nadobudnutím účinnosti tejto zmluvy musí objednávateľ preukázať poskytovateľovi splnenie tohto záväzku.
2. Objednávateľ sa zaväzuje riadne platiť na účet Poskytovateľa všetky platby dohodnuté v zmysle článku IV tejto zmluvy.
3. Bez predchádzajúceho súhlasu Poskytovateľa, Objednávateľ nie je oprávnený vykonávať do sústavy osvetlenia akékoľvek technické zásahy, či manipulovať s jej jednotlivými prvkami, prípadne na jej jednotlivé časti umiestňovať zariadenia alebo iné predmety.
4. Objednávateľ uzatvorením tejto zmluvy zároveň udeľuje Poskytovateľovi povolenie pre vstup poverených pracovníkov Poskytovateľa (vrátane potrebného vybavenia a techniky) do objektov, priestorov a zariadení Objednávateľa, ktoré súvisia s plnením záväzkov vyplývajúcich z tejto zmluvy.
5. Objednávateľ sa zaväzuje bezodkladne oznámiť Poskytovateľovi potreby opráv resp. potreby odstránenia porúch sústavy osvetlenia a umožniť Poskytovateľovi ich vykonanie. Pri neodôvodnenom nahlásení poruchy (ak porucha nebude zistená) a pri výjazde technikov zo strany Poskytovateľa vzniká Poskytovateľovi nárok na náhradu účelne vynaložených nákladov v súvislosti s takouto neodôvodnenou požiadavkou zo strany Objednávateľa. Objednávateľ sa zaväzuje písomne oznámiť Poskytovateľovi na adresu meno osoby oprávnenej k nahlasovaniu porúch/výpadkov poskytovania Služby v mene Objednávateľa, a to najneskôr do 15 dní od účinnosti tejto zmluvy. Každú zmenu osoby oprávnenej na nahlasovanie porúch/výpadkov poskytovania Služby sa Objednávateľ zaväzuje oznámiť Poskytovateľovi bez zbytočného odkladu na adresu. Pre účely splnenia povinnosti Poskytovateľa uvedenej v bode 5.3 sa Objednávateľ zaväzuje poskytnúť Poskytovateľovi nevyhnutnú súčinnosť pri zmene odberateľa elektrickej energie na odbernom mieste sústavy osvetlenia.

**Článok VI**

**Osobitné dojednania**

1. Zmluvné strany sa zaväzujú vzájomne sa vopred informovať o všetkých skutočnostiach, ktoré môžu mať vplyv na riadne plnenie povinností Zmluvných strán vyplývajúcich z tejto zmluvy.
	1. V prípade ak dôjde k ukončeniu trvania tejto zmluvy alebo k odstúpeniu od tejto zmluvy ktoroukoľvek Zmluvnou stranou pred uplynutím doby uvedenej v bode 3.8, z dôvodov na strane Objednávateľa, napr. z dôvodu opakovaného nezaplatenia ceny za poskytnutie Služby, zaväzuje sa Objednávateľ zaplatiť Poskytovateľovi zmluvnú pokutu vo výške zodpovedajúcej cene Služby za obdobie od ukončenia trvania tejto Zmluvy do konca doby uvedenej v bode 3.8 tejto zmluvy, počítanej podľa výšky ceny Služby platnej v čase, kedy k ukončeniu trvania tejto zmluvy došlo.
	2. Sústava osvetlenia zostáva počas celej doby trvania tejto zmluvy vo vlastníctve Poskytovateľa.

**Článok VII**

**Zodpovednosť za škodu**

1. Poskytovateľ zodpovedá za všetky škody, spôsobené vlastným zavinením ako aj za škody spôsobené zavinením osôb, ktoré použil na splnenie záväzkov voči Objednávateľovi vyplývajúcich z tejto zmluvy.
2. Poskytovateľ nezodpovedá za nedodržanie lehoty uvedenej v bode 3.3 tejto zmluvy, ak k nedodržaniu lehoty dôjde v dôsledku nemožnosti realizácie nevyhnutných technických opatrení potrebných pre zriadenie a poskytovanie Služby z dôvodov, ktoré nemajú povahu v konaní alebo nekonaní Poskytovateľa, napr. z dôvodu nevydania právoplatných úradných rozhodnutí alebo súhlasov, súhlasných stanovísk alebo vyjadrení tretích osôb potrebných k realizácii nevyhnutných technických opatrení potrebných pre zriadenie a poskytovanie Služby v zmysle všeobecne záväzných právnych predpisov, najmä zákona č. 50/1976 Zb. o územnom plánovaní a stavebnom konaní /stavebný poriadok/ v znení neskorších predpisov.
3. Objednávateľ sa zaväzuje bez zbytočného odkladu, len čo sa o tom dozvie, informovať Poskytovateľa o všetkých skutočnostiach, ktoré by mohli mať vplyv na riadne fungovanie sústavy osvetlenia a/alebo uplatnenie záruky vzťahujúcej sa na sústavu verejného osvetlenia alebo jeho jednotlivých častí alebo uplatnenie si nárokov na náhradu škody voči tretím stranám. Objednávateľ zodpovedá za škodu spôsobenú Poskytovateľovi nesplnením si tejto povinnosti v plnom rozsahu.

**Článok VIII**

**Záverečné ustanovenia**

* 1. Akékoľvek zmeny alebo doplnky obsahu tejto zmluvy musia byť urobené formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán. Po obojstrannom potvrdení sa stanú súčasťou tejto zmluvy.
	2. Táto zmluva je vyhotovená v štyroch originálnych rovnopisoch, z ktorých po dva rovnopisy obdrží každá zmluvná strana.
	3. Vzťahy touto zmluvou výslovne neupravené sa riadia príslušnými ustanoveniami zákona č. 513/1991 Zb. Obchodný zákonník v platnom znení.
	4. Prípadné spory vzniknuté v súvislosti s plnením uzatvorenej Zmluvy budú riešené podľa právneho poriadku Slovenskej republiky. Vecne a miestne príslušný súd pre rozhodovanie takýchto sporov je všeobecný súd v zmysle Civilného sporového poriadku Slovenskej republiky.
	5. Neoddeliteľnou súčasťou tejto zmluvy je:

 Príloha č. 1 - Technická špecifikácia sústavy verejného osvetlenia

 Príloha č. 2 - Schéma verejného osvetlenia

 Príloha č. 3 - SLA (Servisná zmluva)

* 1. Zmluvné strany vyhlasujú, že si túto zmluvu riadne prečítali, jej obsahu porozumeli, a na znak súhlasu ju slobodne, vážne a bez nátlaku podpísali.

**Za Poskytovateľa:**

V ........................................................................., dňa ......................................

................................................................

**Za Objednávateľa:**

V Košiciach, dňa:

..............................................

starosta mestskej časti